b'\n_START_ARTICLE_\nHakadal kirke\n_START_SECTION_\nHistorie\n_START_PARAGRAPH_\nAllerede i 1393 er det omtalt en kirke i Hakadal. Denne kan ha v\xc3\xa6rt plassert p\xc3\xa5 samme sted som dagen kirke, men dagens kirke er ikke samme bygg. Det er ukjent hvordan denne kirken s\xc3\xa5 ut, men den ble viet til St. Laurentius, de fattiges skytshelgen. Kirken ble trolig nedlagt p\xc3\xa5 1500-tallet og omtales som en \xc3\xb8de kirke i 1598._NEWLINE_Dagens kirke ble opprinnelig bygd som en lav t\xc3\xb8mmerkirke uten t\xc3\xa5rn eller takrytter. Kirkeklokkene hang fra taket inne i selve kirkeskipet. Kirkens f\xc3\xb8rste utvidelse i 1732 la til en takrytter til klokkene. Selve kirket\xc3\xa5rnet kom f\xc3\xb8rst i 1849 (se galleri)._NEWLINE_Altertavlen er fra utvidelsen i 1732. Den er sk\xc3\xa5ret av Johan J\xc3\xb8rgen Schram og fremstiller Jesus p\xc3\xa5 korset og oppstandelsen over dette. Kirken har to kirkeklokker. Den ene kj\xc3\xb8pte Hakadals g\xc3\xa5rdeiere i 1839, mens den andre er matklokken fra \xc3\x85s g\xc3\xa5rd.'